
СТЕМ в ЦСОП „Д-р Власаки Шуманов“-Сливен. Стартирахме процеса по създаване на специализирана СТЕМ среда.
Проектната идея на екипа на ЦСОП „Д-р Власаки Шуманов „е да изградим училищен STEM център в направление „Роботика и кибер-физични системи“. Той ще бъде обособен в 3 помещения за съответното направление, които са позиционирани на 2 етаж , южно крило.  В помещението  по STEM ще има пространство за практически упражнения по : Математика, Човекът и природата, БЕЛ и Технологии и предприемачество.и специфични упражнения. Оборудването ще бъде от направление „Роботика и кибер-физични системи“.
За развитие на познавателните умения на учениците, се стремим да ги подпомогнем  да мислят задълбочено. Критичното мислене е важно и развива способността за по-лесно усвояване на учебното съдържание по Математика, Човекът и природата, БЕЛ и Технологии и предприемачество. Целта ни е да развиваме у тях ключови умения и качества, необходими за предизвикателствата на съвременния живот, влиянието на технологиите върху обучението на учениците и бъдещето на образованието. Чрез обучение в STEM – среда, ще дадем възможност за богата интелектуална стимулация, предизвикателни задачи, поднесени в среда, която изисква учениците да работят заедно, да си сътрудничат и да отговарят, а поставените въпроси, необходимостта да сравняват идеите си и да ги обсъждат. STEM центъра може да се използва от 15 бр ученици. Друг ключов компонент е, учениците да са наясно как са стигнали до отговорите, както и да се научат да контролират мисловния процес.
Ангажираността на учениците е  в основата на учебния процес и особено при усвояването на знания по Математика, Човекът и природата, БЕЛ и Технологии и предприемачество. Тя идва от емоционален аспект, да почувстваш емоционално нещата. Работата в малки групи в STEM – среда, в които идеите се споделят, оценяват, преглеждат, повишава мотивацията за учене. 
Провеждане на интердисциплинарни учебни дейности с конструктори по роботика и внедряване на методиката “Учене чрез игра” и "Учене чрез правене", която поощрява изследователския подход в обучението по определените предмети и улеснява интегрирането на предметно знание от различни научни области като подпомага провеждането на проектно-базирано обучение, ангажира учениците в практически дейности и водене на дискусии по теми от реалния живот. Учебни предмети в начален етап, Математика и БЕЛ Учебните предмети в прогимназиален етап са Човекът и природата и технологии и предприемачество
  2. Ще се развият и надградят умения  за работа по проекти чрез внедряване на дигитални технологии. Ще се използват споделени преносими компютри и електронни профили за всеки ученик и учител във всички учебни предмети, посочени по-горе.
  3. Прилагане на теоретичните знания в училищната STEM среда за придобиване на опит при решаване на реални проблеми чрез съвременно оборудване за експериментална работа

